paragraph_text: Sposobnost opstanka ili fitnes (od engl. fitness: sposobnost, prikladnost, spremnost; često označeno s <math>w</math> u populacijskogenetičkim modelima), centralna ideja teorije evolucije. Može se definirati ili u odnosu na genotip ili u odnosu na fenotip u danom okolišu. U kojem god slučaju ona opisuje mogućnost za preživljenjem i razmnožavanjem, a jednaka je prosječnom doprinosu genskoj zalihi (genskom poolu) sljedeće generacije koju čini prosječna jedinka specifičnog genotipa ili fenotipa. Termin "darvinistička sposobnost" često se rabi da se jasno istakne razlika u odnosu na fizičku sposbnost.<ref>Wassersug, J. D., and R. J. Wassersug, 1986. Fitness fallacies. Natural History 3:34-37. Ako razlike među alelima danog gena utječu na darvinističku sposobnost, onda će se frekvencije alela mijenjati tijekom generacija; aleli s većom sposobnošću opstanka postat će češći. Ovaj se proces naziva prirodnom selekcijom.